hotchpotch/miracl-hf-unified huggingface dataset:
ตุ๊กแกรักแป้งมาก
ตุ๊กแกรักแป้งมาก เป็นภาพยนตร์ไทยในปี พ.ศ. 2557 เขียนบทและกำกับโดย ยุทธเลิศ สิปปภาค นำแสดงโดย จิรายุ ละอองมณี, ชนม์ทิดา อัศวเหม, ณัฐพัชร์ นิมจิรวัฒน์ และ ชนิกานต์ ตังกบดี ภาพยนตร์ทำรายได้ 21.6 ล้านบาท
เรื่องราวของหนุ่มสาวในยุคดิสโก้เฟื่องฟู เล่าผ่านความทรงจำวัยเยาว์ของเด็กชาย "ตุ๊กแก" ที่ถูกเลี้ยงและเติบโตที่เมืองโบราณริมฝั่งโขงอำเภอเชียงคานจังหวัดเลย ตลอดชีวิตวัยเด็กของตุ๊กแกได้ใช้ชีวิตคลุกคลีอยู่หลังโรงหนังช่วยครูป๋อง วาดคัทเอ้าท์ให้โรงหนัง "เพชรเชียงคาน" จนตุ๊กแกได้สิทธิพิเศษจากลุงคนเฝ้าโรงหนัง นั่นก็คือการได้ดูหนังฟรีทุกเรื่องที่เข้ามาฉายในโรงหนังประจำอำเภอแห่งนี้
เมื่อโตขึ้น ตุ๊กแกเข้าไปเรียนศิลปะที่กรุงเทพฯ จนจบชั้น ปวช ตุ๊กแกก็ตัดสินใจออกมาช่วยเพื่อนรุ่นพี่ในกองถ่ายเพราะความที่ตุ๊กแกอยู่กับหนังมาจนชอบหนังเป็นชีวิตจิตใจ และในเวลานั้นเองตุ๊กแกได้พบกับ "คุณแป้ง" คุณหนูลูกสาวนายอำเภอที่เคยเรียนอยู่ชั้นเดียวกับตุ๊กแกในอดีตเมื่อสิบกว่าปีที่แล้ว สำหรับตุ๊กแก เขาไม่เคยลืมเด็กหญิงแป้งที่จากเชียงคานไปโดยที่เขาไม่มีโอกาสได้ร่ำลาคนนี้ไปจากความทรงจำเลย แต่การได้พบกับแป้งในครั้งนี้กลับไม่เหมือนดังเช่นในอดีต แป้งเปลี่ยนไปทั้งใจและกายจนตุ๊กแกแทบจะจำเด็กหญิงที่แสนดีของเขาไม่ได้ แต่ด้วยความทรงจำอันดีในอดีต ตุ๊กแกตัดสินใจทิ้งทุกอย่างก่อนจะทุ่มสุดตัวเพื่อจะทำให้แป้งกลับมาเป็นแป้งคนเดิมที่เขาเคยรู้จัก แม้ว่าจะต้องเสี่ยงกับการที่เขาจะสูญเสียเธอไปตลอดชีวิตก็ตาม
ตุ๊กแกรักแป้งมาก โดย OHHOMOVIE
โมโนมิวสิก
โมโน มิวสิก () ค่ายเพลง ในเครือบริษัท โมโน เอ็นเตอร์เทนเมนท์ จำกัด ก่อตั้งเมื่อปี 2551 โมโน มิวสิค กลุ่มธุรกิจผู้สร้างสรรค์ศิลปินและเพลงในเครือ โมโน กรุ๊ป ปัจจุบันผลิตศิลปินและดนตรีเพื่อเอาใจกลุ่มคนฟัง ทุกเพศทุกวัย ล่าสุดแตกไลน์ธุรกิจกลุ่มเพลงให้ชัดเจนยิ่งขึ้น จึงเปิดค่ายเพลงเป็น 3 แนว เพื่อสร้างแบรนด์ให้ชัดเจน และเจาะกลุ่มคนฟังทุกรูปแบบ อันได้แก่ ค่ายโมโน ฟูโก (Mono Fugo) ค่ายเฟลโล่ว์ มิวสิค (Fellow Music) และค่ายการันต์ เรคคอร์ด (Garan Records)
http://www.mono-music.com
http://instagram.com/monomusic
วัยเริ่มเจริญพันธุ์
วัยเริ่มเจริญพันธุ์ เป็นกระบวนการเปลี่ยนแปลงทางกายภาพซึ่งกายของเด็กเจริญเต็มที่สู่กายผู้ใหญ่ เป็นการเปลี่ยนแปลงทางอวัยวะสืบพันธุ์เพื่อให้พร้อมแก่การปฏิสนธิได้ วัยเริ่มเจริญพันธุ์เริ่มจากสัญญาณฮอร์โมนจากสมองไปยังต่อมบ่งเพศ คือ รังไข่ในเด็กหญิงและอัณฑะในเด็กชาย ต่อมบ่งเพศสนองต่อสัญญาณดังกล่าวโดยผลิตฮอร์โมนซึ่งกระตุ้นความต้องการทางเพศ (libido) และการเติบโต การทำหน้าที่และการแปรรูปของสมอง กระดูก กล้ามเนื้อ เลือด ผิวหนัง ขน หน้าอกและอวัยวะเพศ การเติบโตทางกาย ความสูงและน้ำหนัก เร่งเร็วขึ้นในครึ่งแรกของวัยเริ่มเจริญพันธุ์และเสร็จเมื่อเด็กนั้นพัฒนากายผู้ใหญ่ ความแตกต่างระหว่างเด็กชายและเด็กหญิงก่อนวัยเริ่มเจริญพันธุ์อย่างเดียว คือ อวัยวะเพศภายนอก จนกว่ามีการเจริญเต็มที่ของสมรรถภาพสืบพันธุ์
โดยเฉลี่ย เด็กหญิงเริ่มวัยเริ่มเจริญพันธุ์เมื่ออายุ 10–11 ปี เด็กชายเริ่มที่อายุ 11–12 ปี ปกติเด็กหญิงเสร็จวัยริ่มเจริญพันธุ์เมื่ออายุ 15–17 ขณะที่เด็กชายปกติเสร็จเมื่ออายุ 16–17 ปี จุดกำหนดสำคัญของวัยเริ่มเจริญพันธุ์ของหญิง คือ การเริ่มแรกมีระดู หรือการเริ่มมีประจำเดือน ซึ่งโดยเฉลี่ยเกินระหว่างอายุ 12–13 ปี สำหรับชายเป็นการหลั่งน้ำกามครั้งแรก ซึ่งเฉลี่ยเกิดเมื่ออายุ 13 ปี ในคริสต์ศตวรรษที่ 21 อายุเฉลี่ยซึ่งเด็ก โดยเฉพาะอย่างยิ่งเด็กหญิง ถึงวัยเริ่มเจริญพันธุ์น้อยกว่าเมื่อเทียบกับคริสต์ศตวรรษที่ 19 ซึ่งได้แก่ 15 ปีสำหรับเด็กหญิง และ 16 ปีสำหรับเด็กชาย การเปลี่ยนแปลงดังกล่าวเนื่องจากหลายปัจจัย รวมถึงโภชนาการที่ดีขึ้นซึ่งส่งผลให้ร่างกายเติบโตอย่างรวดเร็ว น้ำหนักและการสะสมไขมันเพิ่มขึ้น หรือการสัมผัสกับตัวรบกวนฮอร์โมน เช่น ซีโนเอสโตรเจน ซึ่งบางครั้งอาจเนื่องจากการบริโภคอาหารหรือปัจจัยสิ่งแวดล้อมอื่น วัยเริ่มเจริญพันธุ์ที่เริ่มเร็วกว่าปกติ เรียก ภาวะเริ่มเจริญพันธุ์ก่อนวัย ส่วนวัยเริ่มเจริญพันธุ์ซึ่งเริ่มช้ากว่าปกติ เรียก ภาวะเริ่มเจริญพันธุ์ล่าช้า
การเปลี่ยนแปลงกายสัณฐานวิทยาในขนาด รูปทรง องค์ประกอบและการทำหน้าที่ของกายวัยเริ่มเจริญพันธุ์ที่โดดเด่น คือ การพัฒนาลักษณะทางเพศทุติยภูมิ คือ การเปลี่ยนจากกายเด็ก จากเด็กหญิงเป็นหญิงสาว จากเด็กชายเป็นชายหนุ่ม คำว่า วัยเริ่มเจริญพันธุ์อธิบายการเปลี่ยนแปลงทางกายภาพสู่การเจริญเต็มที่ทางเพศ มิใช่การเจริญเต็มที่ทางจิตสังคมและวัฒนธรรมซึ่งแสดงด้วยคำว่า "พัฒนาการเยาวชน" ในวัฒนธรรมตะวันตก ซึ่งเยาวชน คือ ช่วงการเปลี่ยนผ่านทางจิตใจจากวัยเด็กสู่วัยผู้ใหญ่ ซึ่งทับซ้อนกับช่วงวัยเริ่มเจริญพันธุ์เสียมาก
คุกกี้โด
Cookie dough (คุกกี้โด หรือ คุกกี้ดิบ)หมายถึง ส่วนผสมของคุ้กกี้ซึ่งผ่านการคลุกเคล้าเข้าด้วยกันจนสามารถทำเป็นรูปร่างต่างๆได้ แต่ยังไม่ได้ผ่านการอบร้อนเพื่อให้ตัวแป้งสุกและแข็งตัว ส่วนผสมคุกกี้โดนี้มักจะถูกแบ่งออกเป็นส่วน และนำไปอบเป็นชิ้น หรือ รับประทานทั้งที่ยังดิบ คุกกี้โดเป็นขนมชนิดหนึ่งที่สามารถทำเองได้ที่บ้าน และหาซื้อชนิดสำเร็จรูปแช่แข็งที่มีขายโดยทั่วไปได้ (มักมาในรูปแบบก้อน หรือ บรรจุกระป๋อง) 
ขณะเดียวกันของหวานต่างๆที่มีส่วนผสมของคุกกี้โด เช่น ไอศกรีม ลูกกวาด หรือ มิลค์เชค เองก็มีให้เห็นตามท้องตลาดอยู่บ่อยครั้ง โดยคุกกี้โดสำเร็จรูปที่วางขายมักจะมาในรสชาติซึ่งเป็นที่นิยมโดยทั่วไป เช่น รสช้อคโกแลตชิพ, รสโอ้ตมีล เรซิ่น, รสเนยถั่ว, รสน้ำตาล, รสสนิกเกอร์ดูดเดิล, และรสไวท์ช้อคโกแลตแมคคาเดเมีย 
ไอศกรีมที่มีคุกกี้โดเป็นส่วนประกอบเริ่มมาได้รับความนิยมเป็นครั้งแรกจากไอศกรีมชั้นเลิศของฟิลล์ ซึ่งทำจากโฮมเมดคุกกี้โดและไอศกรีมยี่ห้อ เบ็นแอนด์เจอรี่ (Ben&Jerry) และช้อคโกแลตชิพคุ้กกี้โดซึ่งได้จากผู้แทนจำหน่ายอาหาร ไรโน ฟู้ดส์เนื่องจากคุกกี้โดมีไข่ดิบเป็นส่วนประกอบสำคัญ การบริโภคคุกกี้โดจึงเพิ่มความเสี่ยงต่อการเกิด โรคซัมโมเนลโลซิส ซึ่งเป็นโรคที่เกิดจากอาหารเป็นพิษ ด้วยเหตุนี้ องค์การอาหารและยาในสหรัฐอเมริกาจึงไม่เห็นด้วยเป็นอย่างยิ่งต่อการบริโภคอาหารชนิดใดก็ตามที่มีส่วนผสมของไข่ดิบ คุกกี้โดที่ถูกคิดค้นมาเพื่อรับประทานโดยเฉพาะ อย่างเช่นคุกกี้โดที่เป็นส่วนประกอบในไอศกรีม จึงจำเป็นต้องทำโดยปราศจากไข่ดิบ หรือ ทำจากไข่ไก่ที่ผ่านการฆ่าเชื้อโรคด้วยความร้อนสูงเท่านั้น ทั้งนี้เพื่อให้มั่นใจว่าปลอดภัยสำหรับการบริโภค 
ในเดือนมิถุนายน ปี 2009 องค์การอาหารและยาของสหรัฐอเมริกาได้ทำการประกาศเรียกคืน ผลิตภัณฑ์คุกกี้โด ซึ่งผลิตโดยบริษัท เนสท์เล่ เนื่องจากปริมาณเชื้ออีโคไลที่เจือปนในผลิตภัณฑ์ดังกล่าวอาจก่อให้เกิดอันตรายได้ ซึ่งได้มีการพบว่าผู้ป่วยจากเชื้ออีโคไลกว่า 7,000 ราย มีความเชื่อมโยงกับคุกกี้โดดังกล่าว หากแต่ไม่พบกรณีใดที่ส่งผลถึงทารกในครรภ์ ต่อมาในปี 2010 บริษัทเนสท์เล่ จึงได้ตัดสินใจหันมาใช้ความร้อนในกระบวนการที่เกี่ยวข้องกับการผลิตแป้งทั้งหมดที่ใช้ในการทำคุกกี้โด เพื่อให้ถูกสุขลักษณะ
ฟร็องซัว-หลุยส์ กาเย
ฟร็องซัว-หลุยส์ กาเย (; ค.ศ. 1796–1852) เป็นชาวสวิสคนแรกที่ผลิตช็อกโกแลต
เขาได้ชิมช็อกโกแลตอิตาลีเป็นครั้งแรกที่งานออกร้านท้องถิ่นและใช้เวลา 4 ปีในเมืองตูริน (อิตาลี) ในการเรียนรู้ศิลปะการทำช็อกโกแลต เมื่อเขากลับสวิตเซอร์แลนด์ เขาก่อตั้งโรงงานช็อกโกแลตสวิสเป็นแห่งแรกในเมืองกอร์ซีเย ใกล้กับเวอแวในปี ค.ศ. 1819 หลังจากนั้นในปี ค.ศ. 1825 เขาได้เปิดโรงงานแห่งที่สองซึ่งต่อมาได้ขายให้จูเลียน ลูกชาย และแดเนียล ปีเตอร์ ผู้เป็นลูกเขย
สุดยอดนวัตกรรมของเขาคือการพัฒนาการช็อกโกแลตที่นุ่ม ซึ่งสามารถทำให้เป็นแท่ง และนี่เป็นสิ่งที่น่าตื่นเต้นทั่วโลก
ในปี ค.ศ. 1875 แดเนียล ปีเตอร์มีความคิดที่จะผสมช็อกโกแลตกับนมข้นของอ็องรี แน็สต์เล เพื่อที่จะทำช็อกโกแลตนมขึ้น ในที่สุด ตระกูลกาเยและปีเตอร์ก็ควบรวมกิจการของชาร์ล-อาเมเด โคเลอร์ (ผู้คิดค้นช็อกโกแลตเฮเซลนัต) และจัดตั้งธุรกิจปีเตอร์, กาเย, โคเลอร์ และในปี ค.ศ. 1904 สาขาอื่น ๆ ก็ได้รับการจัดตั้งขึ้นเพื่อผลิตช็อกโกแลตในรูปแบบแท่ง ในปี ค.ศ. 1937 ช็อกโกแลตแท่งที่เรียกว่าเรยอนก็ได้รับการคิดค้นขึ้น จากนั้นบริษัทนี้ก็ถูกบริษัทยักษ์ใหญ่เนสท์เล่ซื้อกิจการต่อในปี ค.ศ. 1929
มันฝรั่งบด
Mashed potato มันฝรั่งบดเป็นอาหารที่ถูกเตรียมโดยนำมันฝรั่งไปต้ม สูตรการทำมันฝรุ่งบดเริ่มปรากฏให้ ก่อน ปี 1747 กับรายการศิลปะการปรุงอาหารโดยฮันนาห์ กลาส. มันฝรั่งบดอบแห้งและแช่แข็งสามารถหาได้อยู่ในทุกๆที่
ส่วนใหญ่จะใช้มันฝรั่งแบบเนื้อละเอียด (บางแห่งจะใช้แบบเนื้อเหนียว) เนย น้ำมันพืช นม และ/หรือ ครีม มันฝรั่งยังสามารถปรุงรสด้วย เกลือ พริกไทยและสมุนไพรเครื่องเทศอื่นๆ ส่วนผสมที่เป็นที่นิยมคือ กระเทียม ชีส เบคอนบิทส์ ครีมเปรี้ยว ต้นหอม มัสตาร์ด เครื่องเทศ เช่นลูกจันทน์เทศ ผักชีฝรั่งหรือโรสแมรี่สับ หัวผักกาดขาว และ วาซาบิ
แต่ของฝรั่งเศสจะเพิ่มไข่แดงสำหรับ pommes Duchesse หรือมันฝรั่งดัชเชส Pomme purée น้ำซุปข้น (น้ำซุปข้นมันฝรั่ง) ใช้เนยมากขึ้นกว่ามันฝรั่งบดปกติ โดยใช้มันฝรั่งสองส่วนและเนยหนึ่งส่วน ในการทำแบบแคลอรี่ต่ำหรือแบบไม่ใช้นมครีม หรือนมสด จะไม่ใส่เนย แต่จะใส่น้ำซุปสต๊อค นอกจากนั้นยังมีอีกหนึ่งสูตรของอินเดีย ชื่อ Aloo Bharta สูตรคือการใช้หัวหอมสับมัสตาร์ด พริก ผักชีและเครื่องเทศอื่น ๆ
มันฝรั่งบดสามารถเสิร์ฟพร้อมกับอาหารอื่น ๆ หรืออาจจะเป็นส่วนผสมของอาหารอื่น ๆ เช่น พาย เปโรกี คอลแคนนัน เกี๊ยว มันฝรั่งคร๊อกเก้ ญ็อก-กิ ฯลฯ แต่ส่วนมากมักจะเสิร์ฟพร้อมไส้กรอก
เครื่องบดมันฝรั่งเป็นเครื่องที่ใช้ในการเตรียมทำมันฝรั่งบด
มันฝรั่งบดเป็นที่นิยมอย่างกว้างขวางในรูปแบบที่ใช้ในละครตลกเด็กของบีบีซี บอดเจอร์และแบดเจอร์ (Bodger and Badger) ที่แสดงโดย แอนดี้ คันนิงแฮมและได้ออกอากาศเป็นเวลา 1 ทศวรรษ (1989-1999)
กีลียาน
Guylian (ฝรั่งเศสออกเสียง: [ɡiljaːn]) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัท ฯ ใช้ชื่อจากการรวมชื่อจริง Foubert คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน
Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า
เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น 
ช็อคโกแลต Guylian ก่อตั้งขึ้นในปี 1960 และชื่อ "Guylian" มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น
ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์
ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบๆม้าน้ำตัวอื่นๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian
Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains) Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
ผู้ใหญ่
ในทางชีววิทยา ผู้ใหญ่ คือ มนุษย์ที่ถึงช่วงการเจริญทางเพศเต็มที่ คำนี้ยังมีความหมายสัมพันธ์กับมโนทัศน์ทางสังคมและกฎหมายด้วย ตรงข้ามกับ "ผู้เยาว์" ผู้ใหญ่ตามกฎหมายคือบุคคลที่อายุถึงอายุที่บรรลุนิติภาวะ ฉะนั้นจึงถือว่าเป็นอิสระ พึ่งตนเองได้และมีความรับผิดชอบ
วัยผู้ใหญ่ของมนุษย์รวมเอาการเจริญผู้ใหญ่ทางจิตวิทยา นิยามของวัยผู้ใหญ่มักไม่ตรงและขัดแย้งกัน บุคคลอาจเป็นผู้ใหญ่ทางชีววิทยา และมีพฤติกรรมผู้ใหญ่ แต่ยังถูกปฏิบัติเหมือนเด็กหากมีอายุต่ำกว่าอายุที่บรรลุนิติภาวะ ในทางกลับกัน บุคคลอาจเป็นผู้ใหญ่ทางกฎหมายแต่ไม่มีวุฒิภาวะและความรับผิดชอบซึ่งอาจนิยามลักษณะของผู้ใหญ่
โกไดวา ช็อกโกแลตเทียร์
โกไดวา ช็อกโกแลตเทียร์ (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง
นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย เอกลักษณ์- ของโกไดวาแพคเกจคือเป็นกล่องกระดาษแข็งเล็กๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่างๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย
นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต
โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี1966 ผลิตภัณฑ์ของบริษัท ฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว
โดยในปี 2007 โกไดวามียอดขายปีละประมาณ 500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัท ฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย." 
วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลล่า
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก 
โกไดวาเปิด คาเฟ่โกไดวา ในเดือนพฤษภาคม ปี 2012 ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
นราพร จันทร์โอชา
รองศาสตราจารย์ นราพร จันทร์โอชา (สกุลเดิม: โรจนจันทร์; เกิด: 20 มิถุนายน พ.ศ. 2497) รองประธานกรรมการบริหาร คนที่ 3 ในคณะกรรมการมูลนิธิการศึกษาทางไกลผ่านดาวเทียม ตามพระราชโองการ สมเด็จพระเจ้าอยู่หัวมหาวชิราลงกรณ บดินทรเทพยวรางกูร
อดีตนายกสมาคมแม่บ้านทหารบก อดีตอาจารย์ประจำสถาบันภาษา จุฬาลงกรณ์มหาวิทยาลัย เป็นภรรยาของพลเอก ประยุทธ์ จันทร์โอชา นายกรัฐมนตรีไทยคนที่ 29 และหัวหน้าคณะรักษาความสงบแห่งชาติ
รศ. นราพร จันทร์โอชา เกิดเมื่อวันที่ 20 มิถุนายน พ.ศ. 2497 มีบิดาชื่อร.ต.อ.ประสิทธิ์ เป็นนายตำรวจรับราชการในจังหวัดนราธิวาส และมารดาชื่อ นางยาใจ โรจนจันทร์ ด้วยเหตุนี้จึงตั้งนามให้บุตรสาวนี้ว่า "นราพร" มีพี่สาวฝาแฝดชื่อ สุวรรณา โรจนจันทร์ ด้วยเหตุที่บิดารับราชการอยู่ต่างจังหวัด มารดาจึงดูแลเอาใจใส่บุตรทั้งสองจนเป็นที่ชินตาของเพื่อนในโรงเรียน
รศ. นราพร สำเร็จการศึกษาจากโรงเรียนเซนต์โยเซฟคอนเวนต์ ระดับปริญญาตรีทางด้านการสอนภาษาอังกฤษ จากคณะศิลปศาสตร์ มหาวิทยาลัยธรรมศาสตร์ และปริญญาโทจากคณะศิลปศาสตร์ มหาวิทยาลัยมหิดล
รศ. นราพร พบรักกับพลเอก ประยุทธ์ จันทร์โอชา ที่เข้ามาเรียนภาษาอังกฤษหลักสูตรระยะสั้นที่สถาบันภาษา ซึ่งพระบาทสมเด็จพระเจ้าอยู่หัวภูมิพลอดุลยเดช และสมเด็จพระนางเจ้าสิริกิติ์ พระบรมราชินีนาถ พระราชทานสมรสเมื่อวันที่ 22 มิถุนายน พ.ศ. 2527 มีธิดาฝาแฝด คือ ธัญญา และนิฏฐา จันทร์โอชา ซึ่งทั้งสองเป็นสมาชิกวงแบดซ์ สังกัดอาร์เอส
รศ. นราพร ได้รับคำกล่าวถึงว่า "เป็นอาจารย์ที่ขยันทำงาน เป็นคนฉลาด คนเก่ง คนตรง และมีความชัดเจนในการทำงาน..." แต่ก็เป็นคนที่ยากจะเข้าถึง ทั้งยังเป็นคนที่เงียบขรึม ค่อนข้างเก็บตัว และจะออกงานสังคมที่มีบทบาทโดยตรงเท่านั้น
รศ. นราพร จันทร์โอชา เริ่มเข้ารับราชการเป็นอาจารย์สอนวิชาภาษาอังกฤษ ประจำสถาบันภาษา จุฬาลงกรณ์มหาวิทยาลัย ซึ่งเป็นหน่วยงานที่จัดสอนวิชาภาษาอังกฤษให้กับคณะต่าง ๆ ในจุฬาลงกรณ์มหาวิทยาลัย ระหว่างนั้นเคยเป็นนายกสมาคมครูผู้สอนภาษาอังกฤษแห่งประเทศไทย จนกระทั่งลาออกจากราชการใน พ.ศ. 2554 เพื่อดำรงตำแหน่งนายกสมาคมแม่บ้านทหารบก ทั้งยังอุทิศเวลาไปช่วยเหลือมูลนิธิคนตาบอดโดยมีตำแหน่งเป็นรองประธานกรรมการมูลนิธิคนตาบอดแห่งประเทศไทย และอาสาเป็นอาจารย์พิเศษให้โทรทัศน์ทางไกลผ่านดาวเทียม โรงเรียนวังไกลกังวล
ผู้จัดการ (ฟุตบอล)
ในกีฬาฟุตบอล ผู้จัดการ เป็นผู้รับผิดชอบด้านการดำเนินงานสโมสรฟุตบอลหรือทีมชาติ นอกจากนี้ ผู้จัดการทีมยังอาจทำหน้าที่เป็นผู้ฝึกสอนของทีม
ผู้จัดการของสโมสรระดับอาชีพจะเป็นผู้รับผิดชอบโดยตรงกับประธานสโมสร
ความรับผิดชอบของผู้จัดการสโมสรฟุตบอลอาชีพ (แต่ไม่ได้จำกัดเพียงเท่านี้) มักจะประกอบด้วย:
ซึ่งจะมีบางส่วนของความรับผิดชอบดังกล่าวข้างต้นร่วมกับผู้อำนวยการฟุตบอลหรือผู้อำนวยการกีฬา และแบ่งเวลามอบหมายหน้าที่ให้แก่ผู้ช่วยผู้จัดการหรือผู้ฝึกสอนของสโมสร
นอกจากนี้ ขึ้นอยู่กับทางสโมสร ในความรับผิดชอบเล็ก ๆ น้อย ๆ ซึ่งประกอบไปด้วย:
ซึ่งความรับผิดชอบเหล่านี้จะมีอยู่มากในหมู่ผู้บริหารของสโมสรเล็ก ๆ
ความปรารถนาของผู้จัดการทีมชาติบางครั้ง อาจขัดแย้งกับบรรดาผู้จัดการสโมสรในการเลือกผู้เล่นจากสโมสรให้เข้าร่วมทีมชาติ โดยผู้จัดการสโมสรอาจไม่ต้องการให้ผู้เล่นพลาดการแข่งขันในประเทศ ด้วยเหตุนี้ ในหลาย ๆ กรณี ผู้จัดการฟุตบอลทีมชาติจึงมักได้รับการคัดเลือกมาจากผู้จัดการทีมสโมสรปัจจุบัน และในหลายกรณี พวกเขามักจะเลือกผู้เล่นจากสโมสรของพวกเขาเอง
ชื่อตำแหน่งผู้จัดการได้รับการนำมาใช้เกือบเฉพาะในวงการฟุตบอลอังกฤษ ซึ่งโดยส่วนใหญ่ของประเทศที่มีการแข่งขันฟุตบอลในระดับอาชีพ ผู้รับผิดชอบในการดูแลทีมจะได้รับตำแหน่งผู้ฝึกสอน หรือ "เทรนเนอร์" ยกตัวอย่างเช่น แม้จะมีความเท่าเทียมกันในความรับผิดชอบ ฟาบีโอ กาเปลโล จะได้รับการเรียกเป็นผู้จัดการของทีมชาติอังกฤษ ในขณะที่โยอาคิม เลิฟ จะได้รับการอธิบายว่าเป็นหัวหน้าผู้ฝึกสอนของทีมชาติเยอรมนี (สำหรับเยอรมันยังมีบทบาทของผู้จัดการทีมที่อยู่ใต้บังคับบัญชาโดยหัวหน้าผู้ฝึกสอน และผู้ดำรงตำแหน่งนี้คือโอลีเฟอร์ เบียร์ฮอฟฟ์) อย่างไรก็ตาม สำหรับฤดูกาล 1994-96 รวมไปถึงยูโร 96 สมาคมฟุตบอลอังกฤษได้พยายามที่จะระบุผู้สมัครทางเลือกสำหรับเทอร์รี เวนาเบิลส์ ซึ่งพวกเขารู้สึกไม่สบายใจสำหรับชื่อเสียงด้านความซื่อสัตย์ที่แปดเปื้อน โดยได้มีการแต่งตั้งให้เป็น 'ผู้ฝึกสอน' มากกว่าในฐานะ 'ผู้จัดการ' แบบดั้งเดิม
ความรับผิดชอบของผู้จัดการทีมฟุตบอลของยุโรปหรือหัวหน้าผู้ฝึกสอน มีแนวโน้มที่จะได้รับการแบ่งออกในกีฬาระดับอาชีพของอเมริกาเหนือ ที่ซึ่งทีมมักจะมีผู้จัดการทั่วไปและหัวหน้าผู้ฝึกสอนแยกต่างหาก (รู้จักกันในฐานะผู้จัดการสนามสำหรับกีฬาเบสบอล) แม้ว่าบางครั้งผู้คนอาจเหมารวมทั้งสองบทบาทเหล่านี้เข้าด้วยกันก็ตาม ในขณะที่ผู้ฝึกสอนทีมหลักในกีฬาฟุตบอลมักจะเป็นผู้ช่วยให้แก่ผู้จัดการซึ่งเป็นผู้ถืออำนาจที่แท้จริง ซึ่งผู้จัดการทั่วไปในแบบอเมริกาและหัวหน้าผู้ฝึกสอนจะมีความแตกต่างกันอย่างเห็นได้ชัดของขอบเขตความรับผิดชอบ ยกตัวอย่างเช่น ผู้จัดการทีมฟุตบอลยุโรปโดยทั่วไปจะมีส่วนพูดสุดท้ายเกี่ยวกับการตัดสินใจในเกม (ซึ่งรวมถึงการจัดเตรียมผู้เล่น) และนอกสนาม ตลอดจนการตัดสินใจการจัดการบัญชีรายชื่อ (รวมทั้งการเจรจาสัญญา) ส่วนในกีฬาของอเมริกา หน้าที่เหล่านี้จะได้รับการจัดการแยกต่างหากโดยหัวหน้าผู้ฝึกสอนและผู้จัดการทั่วไป ตามลำดับ
ฉัตรชัย สาริกัลยะ
พลเอก ฉัตรชัย สาริกัลยะ รองนายกรัฐมนตรี ประธานคณะอนุกรรมการขับเคลื่อนโครงการขนาดใหญ่และโครงการสำคัญ ประธานกรรมการส่งเสริมและพัฒนาคุณภาพชีวิตคนพิการแห่งชาติ ประธานกรรมการผู้สูงอายุแห่งชาติ อดีตรัฐมนตรีว่าการกระทรวงเกษตรและสหกรณ์ ประธานคณะกรรมการจัดรูปที่ดินกลาง ประธานคณะกรรมการส่งเสริมและพัฒนาระบบเกษตรพันธสัญญาที่เป็นธรรมประธานคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า ประธานกรรมการคณะกรรมการกองทุนฟื้นฟูและพัฒนาเกษตรกรเฉพาะกิจ อดีตประธานคณะกรรมการขับเคลื่อนการแก้ไขปัญหาจังหวัดชายแดนภาคใต้ รองหัวหน้าฝ่ายเศรษฐกิจคณะรักษาความสงบแห่งชาติ (คสช.) และเป็นอดีตรัฐมนตรีว่าการกระทรวงพาณิชย์ อดีตประธานคณะกรรมการพิจารณาการทุ่มตลาดและการอุดหนุน อดีตรองผู้บัญชาการทหารบก อดีตผู้ช่วยผู้บัญชาการทหารบก อดีตเจ้ากรมการทหารสื่อสาร และอดีตผู้อำนวยการสถานีวิทยุโทรทัศน์กองทัพบก
พล.อ.ฉัตรชัย สาริกัลยะ เป็นบุตร พันตรี นุกูล สาริกัลยะ และ นาง ประกอบ สาริกัลยะ
จบการศึกษาจาก โรงเรียนเตรียมทหาร รุ่น 12 (ตท.12) และ โรงเรียนนายร้อยพระจุลจอมเกล้า รุ่น 23 (จปร.23) รุ่นเดียวกับพล.อ. ประยุทธ์ จันทร์โอชา นายกรัฐมนตรี และ ผู้บัญชาการทหารบก
พล.อ.ฉัตรชัย เป็นนายทหารช่าง เคยดำรงตำแหน่งเจ้ากรมการเงินทหารบก, รองปลัดบัญชีทหารบก, ผู้อำนวยการสถานีวิทยุโทรทัศน์กองทัพบก, ผู้ช่วยเสนาธิการทหารบก(ฝ่ายส่งกำลังบำรุง), รองเสนาธิการทหารบก, ผู้ทรงคุณวุฒิพิเศษกองทัพบก(อัตราพลเอก), ผู้ช่วยผู้บัญชาการทหารบก, รองผู้บัญชาการทหารบกเป็นตำแหน่งสุดท้ายในราชการทหาร
หลังการรัฐประหารเมื่อวันที่ 22 พฤษภาคม พ.ศ. 2557 ได้รับแต่งตั้งให้ทำหน้าที่รองหัวหน้าฝ่ายเศรษฐกิจของคณะรักษาความสงบแห่งชาติ และเป็นรัฐมนตรีว่าการกระทรวงพาณิชย์ ในรัฐบาลของพลเอกประยุทธ์ จันทร์โอชา ต่อมาได้ปรับไปรับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 19 สิงหาคม พ.ศ. 2558
ในวันที่ 10 พฤศจิกายน พ.ศ. 2558 เขาลงนามใน ประกาศกระทรวงเกษตรและสหกรณ์เรื่อง คุณสมบัติ หลักเกณฑ์ และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ พ.ศ. 2558ใจความสำคัญคือลดจำนวนคณะกรรมจาก 12 รายเหลือ 5 ราย
ในวันที่ 4 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการนโยบายการประมงแห่งชาติ จำนวน 10 ราย โดยอาศัยอำนาจตามความในมาตรา 13 และมาตรา 14 แห่งพระราชกำหนดการประมง พ.ศ. 2558
ในวันที่ 8 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ จำนวน 5 ราย โดย อาศัยอำนาจตามความในมาตรา 5 และมาตรา 9 แห่งพระราชบัญญัติควบคุมคุณภาพอาหารสัตว์ พ.ศ. 2558เป็นที่สังเกตว่าเป็นกรรมการที่ไม่เคยเป็นกรรมการดังกล่าวมาก่อนเลยทั้งหมด ได้แก่
ในวันที่ 22 มีนาคม พ.ศ. 2559 เขาแต่งตั้งนายวิทยา ผิวผ่อง เป็นกรรมการผู้ช่วยรัฐมนตรี
พล.อ.ฉัตรชัย สมรสกับ พล.ต.หญิง อัญรัช สาริกัลยะ ผู้ทรงคุณวุฒิกองบัญชาการกองทัพไทย และอุปนายกสมาคมแม่บ้านทหารบก ทั้งคู่มีบุตรชายด้วยกัน 1 คน คือ ฤตธวัช สาริกัลยะและ ธิดา 1 คน คือ ขวัญวัตน์ สาริกัลยะ ( วัชรี ) พล.อ.ฉัตรชัย มีชื่อที่เพื่อน ๆ และสื่อมวลชนเรียกว่า "บิ๊กนมชง" เนื่องจากเมื่อสมัยเป็นนักเรียนนายร้อยชอบรับประทานนม และต้องเป็นนมชงเท่านั้น หรือ "บิ๊กฉัตร"
ปลาดินสอแดง
ปลาดินสอแดง (; ) ปลาน้ำจืดขนาดเล็กชนิดหนึ่ง ในวงศ์ปลาดินสอ (Lebiasinidae)
นับเป็นปลาดินสอชนิดหนึ่งที่มีสีสันสวยงามที่สุด มีสีแดงสดทั่วทั้งตัว และมีลวดลายตัดแนวขวางเป็นเส้นสีดำ มีลักษณะเหมือนกันทั้งตัวผู้และตัวเมีย แต่ตัวผู้มักมีพฤติกรรมชอบอวดสีสันและลวดลายตามลำตัวข่มกันมากกว่า
เป็นปลาขนาดเล็ก มีความยาวเต็มที่ประมาณ 25–30 มิลลิเมตร เป็นปลาที่พบได้เฉพาะในแคว้นโลเรโต ประเทศเปรูเท่านั้น โดยอาศัยอยู่ในแหล่งน้ำหรือแม่น้ำขนาดเล็กที่มีพืชน้ำขึ้นอย่างหนาแน่น หรือในพื้นที่ป่าที่น้ำท่วมหรือน้ำที่มีสีชา
นิยมเลี้ยงกันเป็นปลาสวยงาม โดยนิยมเลี้ยงเป็นฝูงในตู้ไม้น้ำ ปัจจุบันเป็นปลาที่สามารถเพาะขยายพันธุ์ในที่เลี้ยงได้แล้ว
ฟร็องซัว อ็องแกลร์
ฟร็องซัว อ็องแกลร์ (; เกิด 6 พฤศจิกายน ค.ศ. 1932) เป็นนักฟิสิกส์เชิงทฤษฎีชาวเบลเยียม โดยได้รับรางวัลโนเบลสาขาฟิสิกส์ร่วมกับปีเตอร์ ฮิกส์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS
วิรัตน์ ชมะนันทน์
คุณหญิง วิรัตน์ ชมะนันทน์ ภริยาของพลเอก เกรียงศักดิ์ ชมะนันทน์ นายกรัฐมนตรี คนที่ 15 ของไทย
คุณหญิงวิรัตน์ ชมะนันทน์ เป็นบุตรของนาวาโทหลวงชาญจักรกิจ และนางเจริญ จบการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับพลเอก เกรียงศักดิ์ ชมะนันทน์ มีบุตรธิดาด้วยกัน 2 คน คือ
เมื่อพลเอกเกรียงศักดิ์ ได้ดำรงตำแหน่งนายกรัฐมนตรีแล้ว คุณหญิงวิรัตน์ในฐานะภริยานายกรัฐมนตรี ได้ติดตามพลเอกเกรียงศักดิ์ไปปฏิบัติงานตามสถานที่ต่าง ๆ บ่อยครั้ง
นอกจากนี้คุณหญิงวิรัตน์ยังได้เป็นผู้ถือหุ้นของโรงพยาบาลพญาไทมากเป็นอันดับที่ 4 โดยมีจำวนหุ้น 1,320,000 หุ้น คิดเป็น 0.06 เปอร์เซ็น ของการถือหุ้น
ลอสต์อินดิเอ็กโค
"ลอสต์อินดิเอ็กโค" () (ชื่อเดิม "Holding Company") เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง "ลิฟวิงทิงส์" เพลงเผยแพร่ทางสถานีวิทยุ และดิจิตอลดาวน์โหลด ในวันที่ 19 ตุลาคม พ.ศ. 2555 แต่งโดยลิงคินพาร์ก และโปรดิวซ์โดยนักร้องนำของวง ไมค์ ชิโนดะ และ ริก รูบิน โดยเพลงนี้ได้รับการตอบรับที่ดีจากนักวิจารณ์เพลง
เริ่มการถ่ายทำที่ ดีทรอยต์ รัฐมิชิแกน เมื่อวันที่ 1 และ 2 กรกฎาคม พ.ศ. 2555 วิดีโอเนื้อเพลงของเพลงนี้ได้ออกเผยแพร่เมื่อวันที่ 29 มิถุนายน พ.ศ. 2555 ต่อมามิวสิกวิดีโออย่างเป็นทางการออกเผยแพร่เป็นครั้งแรกที่เว็บไซต์ของเพลง เมื่อวันที่ 29 สิงหาคม พ.ศ. 2555 ไมค์ ชิโนดะ กล่าวว่าวิดีโอเวอร์ชันพิเศษที่จะทำนี้ออกแบบมาเพื่อดึงดูดผู้ฟังให้เข้าสู่โลกของเพลง วิดีโอต้องมีการเชื่อมต่อกับบัญชีในเฟซบุ๊ก เพื่อเข้าถึงมิวสิกวิดีโอ และดึงภาพจากบัญชีผู้ใช้มาปรากฏอยู่ที่ภาพในมิวสิกวิดีโอ ต่อมามิวสิกวิดีโอเวอร์ชันปกติได้อัปโหลดลงยูทูป ในวันที่ 4 กันยายน พ.ศ. 2555
วิดีโอแสดงภาพในอนาคตหลังจากความหายนะที่เกิดขึ้น และมีมนุษย์หลงเหลืออยู่น้อย และมีชายคนหนึ่ง (แสดงโดยนักร้องแร็ป "Gino the Ghost") ที่เดินถือกระเป๋าใส่เอกสารไปในซากอาคารแห่งหนึ่ง เมื่อไปถึง เขาเปิดกระเป๋าออก และแจกจ่ายภาพในกระเป๋าให้กับคนจำนวนมาก เมื่อได้รับภาพแล้ว แต่ละคนได้ดูภาพที่ได้รับ หลังจากนั้นร่างของแต่ละคนก็ได้แตกสลายกลายเป็นฝุ่นผง ส่วนลิงคินพาร์กนั้นไม่ได้เล่นเพลงให้เห็นในวิดีโอ แต่จะปรากฏภาพสมาชิกของวงในกระเป๋าในตอนเริ่ม และอีกครั้งหนึ่งในตอนท้าย
เพลงทั้งหมดแต่งโดยลิงคินพาร์ก
ตูมกาขาว
ตูมกาขาว เป็นพืชในวงศ์ Loganiaceae เป็นไม้ยืนต้น เปลือกต้นสีเทาอมเหลือง ผลกลม เนื้อหนา สุกแล้วมีสีส้ม รับประทานได้ รากต้มน้ำเป็นยาแก้ท้องอืด เปลือกต้นเป็นยาเจริญอาหาร ชาวกะเรนนีใช้เปลือกต้นเป็นยาแก้ปวดท้อง
อาเซอร์เรล บากู
อาเซอร์เรล บากู (; ) เป็นสโมสรวอลเลย์บอลหญิงในประเทศอาเซอร์ไบจาน โดยมีสนามเหย้าการแข่งขันของสโมสรแห่งนี้คือสปอร์ตส์เกมส์พาเลซในบากู
ทั้งนี้นักกีฬาวอลเลย์บอลหญิงไทย คือ นางสาวมลิกา กันทอง ได้ไปเล่นในตำแหน่ง OPP หรือ opposit และได้เป็นกัปตันทีม Azerrail baku ในฤดูกาล 2016-2017
ในเดือนเมษายน ค.ศ. 2011 ทางสโมสรสามารถครองแชมป์การแข่งขันวีเมนส์ซีอีวีท็อปทีมคัพครั้งที่สอง ได้เป็นครั้งแรกในประวัติศาสตร์ของทีม โดยพวกเขาสามารถเอาชนะทีมโลโคโมทีฟ บากู ในรอบสุดท้ายที่ประเทศอาเซอร์ไบจาน
"ฤดูกาล 2016-2017"
วงศ์สายน้ำผึ้ง
วงศ์สายน้ำผึ้ง หรือ Caprifoliaceae เป็นวงศ์ของพืชใบเลี้ยงคู่ มีสมาชิก 860 สปีชีส์ 42 สกุล พบความหลากหลายมากในอเมริกาเหนือและเอเชียตะวันออก ไม่พบในเขตร้อนและแอฟริกาใต้
Diervilloideae
Caprifolioideae "s.l."
Linnaeoideae
Morinoideae
Dipsacoideae
Valerianoideae
ผู้ฝึกสอน (ฮอกกี้น้ำแข็ง)
ผู้ฝึกสอนในกีฬาฮอกกี้น้ำแข็ง เป็นผู้รับผิดชอบในการกำกับทีมในช่วงการแข่งขันและการฝึกซ้อม, เตรียมกลยุทธ์ และตัดสินใจที่ซึ่งผู้เล่นจะได้มีส่วนร่วมในการแข่งขัน
ความรับผิดชอบเฉพาะของผู้ฝึกสอนจะแตกต่างกันไปตามระดับที่พวกเขาได้ทำการฝึกสอน ยกตัวอย่างเช่น ลักษณะเฉพาะของการฝึกสอนในระดับอาชีพ ผู้ฝึกสอนจำเป็นต้องมีทักษะในการจัดการกับสื่อ ซึ่งในระดับอาชีพ ในแต่ละการแข่งขัน ผู้ฝึกสอนจะให้ความสำคัญอย่างยิ่ง โดยผู้ฝึกสอนจะวิเคราะห์การแข่งขันครั้งที่ผ่านมา และเตรียมความพร้อมสำหรับการแข่งขันในอนาคต รวมถึงผู้ฝึกสอนยังมีความสำคัญในการกำหนดรูปแบบการเล่นของทีมฮอกกี้น้ำแข็ง ในขณะที่การเอาชนะคือความรับผิดชอบหลักในระดับอาชีพ ส่วนในฮอกกี้น้ำแข็งยุวชน การสอนให้เล่นได้เก่งขึ้นจะเป็นสิ่งสำคัญ ในกรณีของการฝึกสอนฮอกกี้น้ำแข็งระดับเยาวชน ยุทธศาสตร์และยุทธวิธียังจำเป็นต้องใช้ โดยจะมีความรับผิดชอบที่เพิ่มขึ้นของการเรียนการสอนทักษะพื้นฐานและกฎของการแข่งขัน, การสร้างความสนุกสนานในสถานที่ที่ปลอดภัย, การพัฒนาอุปนิสัย, การสอนสมรรถภาพทางกาย และความสามารถในการสื่อสารเชิงบวก
ไตรกีฬาคนเหล็ก
ไตรกีฬาคนเหล็ก () คือ การแข่งขันไตรกีฬาระยะไกล ซึ่งจัดภายใต้สมาคมไตรกีฬาโลก ประกอบด้วยการว่ายน้ำ 2.4 ไมล์ (3.86 กิโลเมตร) การขี่จักรยาน 112 ไมล์ (180.25 กิโลเมตร) และการวิ่งมาราธอน 26.2 ไมล์ (42.2 กิโลเมตร) โดยแข่งขันแบบต่อเนื่อง ไม่มีหยุดพัก การแข่งขันกีฬาดังกล่าวจัดได้ว่าเป็นการแข่งขันกีฬาที่ยากชนิดหนึ่งในโลก
การแข่งขันไตรกีฬาคนเหล็กนั้นจำกัดเวลาในการแข่งขัน นักกีฬาจะต้องแข่งขันให้เสร็จภายใน 17 ชั่วโมง โดยการแข่งขันจะเริ่มปล่อยตัวเวลา 7 นาฬิกา จะมีการตัดตัวสำหรับการว่ายน้ำ 2.4 ไมล์ (3.9 กิโลเมตร) เมื่อเวลา 9.20 น. (2 ชั่วโมง 20 นาที) ตัดตัวสำหรับการขี่จักรยาน เมื่อเวลา 17:30 น. (8 ชั่วโมง 10 นาที) นักกีฬาจะต้องวิ่งมาราธอนเสร็จภายในเที่ยงคืน (6 ชั่วโมง 30 นาที) นักกีฬาคนใดที่สามารถเข้าเส้นชัยภายในเวลาดังกล่าวจะถูกเรียกว่า “ไอเอิร์นแมน”
ปัจจุบันชื่อ “ไตรกีฬาคนเหล็ก” เป็นที่รู้จักกันในนามของการแข่งขันไตรกีฬาคนเหล็กชิงแชมป์โลก โดยจะจัดเป็นประจำทุกปีที่ไคลัว โคน่า รัฐฮาวาย โดยเริ่มจัดตั้งแต่ปี 1978 (และมีการแข่งขันในอีกหลายที่เพิ่มเติมในปี 1982) และตามด้วยการแข่งขันไตรกีฬาคนเหล็กอีกหลายครั้งเพื่อการคัดตัวนักกีฬาไปแข่งไตรกีฬาคนเหล็กชิงแชมป์โลก การแข่งขันไตรกีฬาคนเหล็กชิงแชมป์โลกนั้นเป็นที่เลื่องลือว่าเป็นการแข่งขันที่เหนื่อยมาก และสภาพสถานที่แข่งขันนั้นยากแก่การที่นักกีฬาจะทนทานได้ ซึ่งการถ่ายทอดกีฬาดังกล่าวเคยได้รับรางวัลเอ็มมี มาแล้ว
อย่างไรก็ตาม ยังมีแข่งขันไตรกีฬาที่มีระยะทางเดียวกับไตรกีฬาคนเหล็ก แต่ไม่ได้ใช้ลิขสิทธ์ของสมาคมไตรกีฬาโลก อาทิ รายการชาเลนช์รูธ และรายการไตรกีฬานอร์สแมน
ราฟาแอล อัลกังตารา
ราฟาแอล อัลกังตารา ดู นาซีเมงตู (; เกิด 12 กุมภาพันธ์ 2536) หรือ ราฟิญญา () เป็นกองกลางดาวรุ่งชาวบราซิลจากบาร์เซโลนาในตำแหน่งกองกลางตัวรุก
ราฟิญญาเริ่มต้นอาชีพกับบาร์เซโลนาในปี พ.ศ. 2554 ในทีมชุดใหญ่หลังกลับจากการยืมตัวไปเล่นให้กับเซลตาบีโก และได้ประเดิมสนามนัดแรกกับทีมชุดใหญ่ในปี พ.ศ. 2557
ราฟิญญาเกิดที่เมืองเซาเปาลู เข้าร่วมทีมเยาวชนของบาร์เซโลนาเมื่ออายุได้ 13 ปี ในวันที่ 8 มกราคม พ.ศ. 2554 เขาประเดิมสนามกับบาร์เซโลนา เบ ในนัดที่ทีมแพ้ทีมฌิโรนาไป 1-2
พรรคเทิดไท (พ.ศ. 2535)
พรรคเทิดไท พรรคการเมืองที่มีรากฐานจาก พรรคสามัคคีธรรม มีนาย อนุวรรตน์ วัฒนพงศ์ศิริ เป็นหัวหน้าพรรคและมีนาย สมพงษ์ อมรวิวัฒน์ เป็นเลขาธิการพรรค
ภายหลังจากเหตุการณ์ พฤษภาทมิฬ ได้ไม่นานคณะกรรมบริหารพรรคสามัคคีธรรมได้ลาออกจากตำแหน่งทั้งคณะ อีกทั้งกรรมการบริหารพรรคสามัคคีธรรมได้ลาออกจากสมาชิกพรรคสามัคคีธรรมอีกด้วย
สมาชิกพรรคสามัคคีธรรมจึงได้ทำการเลือกหัวหน้าพรรคและคณะกรรมการบริหารพรรคชุดใหม่ปรากฏว่านายอนุวรรตน์ วัฒนพงศ์ศิริได้รับเลือกเป็นหัวหน้าพรรคคนใหม่และนายสมพงษ์ อมรวิวัฒน์ได้รับเลือกเป็นเลขาธิการพรรคและในที่ประชุมพรรคได้ทำการเปลี่ยนชื่อพรรคเป็น พรรคเทิดไท
พรรคสามัคคีธรรมได้ทำการเปลี่ยนชื่อพรรคเป็น "พรรคเทิดไท" เมื่อวันที่ 9 กรกฎาคม พ.ศ. 2535 และได้แจ้งเปลี่ยนชื่อพรรคเมื่อวันที่ 22 กรกฎาคม ปีเดียวกัน
หลังจากบริหารพรรคเทิดไทได้ไม่นานนายอนุวรรตน์และคณะกรรมการบริหารพรรคได้ประกาศลาออกทั้งชุดเมื่อวันที่ 10 สิงหาคม พ.ศ. 2535 โดยในการเลือกตั้งเมื่อวันที่ 13 กันยายน พ.ศ. 2535 ทางพรรคมิได้ส่งผู้สมัครลงรับเลือกตั้งศาลฎีกาจึงมีคำสั่งศาลฎีกา ที่ 4098/2535 ลงวันที่ 24 ธันวาคม พ.ศ. 2535 ยุบพรรคเทิดไทเมื่อวันที่ 26 กุมภาพันธ์ พ.ศ. 2536
เมดิเตอร์เรเนียนเกมส์ 1955
กีฬาเมดิเตอร์เรเนียนเกมส์ 1955 () การแข่งขันนี้จัดขึ้นที่บาร์เซโลนา แคว้นกาตาลุญญา ประเทศสเปน
โรเบร์โต กรุซ
โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12 
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป
อักษรโซราเบ
อักษรโซราเบ (Sorabe หรือ Sora-be) เป็นอักษรอาหรับที่ใช้เขียนภาษามาลากาซีในช่วงประมาณพุทธศตวรรษที่ 20 คำว่าโซราเบนั้นแปลตรงตัวว่าการเขียนใหญ่ โดยมาจากภาษาอาหรับ "sura" (การเขียน) และภาษามาลากาซี "be" (ใหญ่) ระบบการเขียนนี้ถูกนำเข้ามาผ่านทางการค้ากับชาวอาหรับมุสลิม แต่นักวิชาการบางกลุ่มเห็นว่าอาจจะได้รับจากชาวชวามุสลิม เนื่องจากมีมีความคล้ายคลึงระหว่างอักษรโซราเบกับอักษรเปโกน ที่ใช้เขียนภาษาชวา อักษรนี้ที่เป็นลายมือเขียนราว 200 ชิ้นนั้นพบว่าไม่มีอันที่เขียนก่อนพุทธศตวรรษที่ 22
การปฏิวัติ ค.ศ. 1989
การปฏิวัติ ค.ศ. 1989 () เป็นส่วนหนึ่งของคลื่นการปฏิวัติในช่วงปลายคริสต์ทศวรรษ 1980 และต้นคริสต์ทศวรรษ 1990 อันส่งผลให้ระบอบคอมมิวนิสต์ในยุโรปตอนกลางและตะวันออกรวมถึงภูมิภาคอื่น ๆ ทั่วโลกล่มสลาย ในบางครั้งช่วงสมัยนี้ถูกเรียกขานว่าเป็น ฤดูใบไม้ร่วงของประชาชาติ (Autumn of Nations) ซึ่งเป็นวาทกรรมล้อเลียนของ "ฤดูใบไม้ผลิของประชาชาติ" (Spring of Nations) ที่บางครั้งใช้หมายถึงการปฏิวัติ ค.ศ. 1848
พรทิพย์ จาละ
คุณ พรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ สมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)
พรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้า แต่มิได้สมรสจึงใช้คำนำหน้านามว่า "คุณ"
คุณ พรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณ พรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของพันตำรวจโท ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณ พรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาล อภิสิทธิ์ เวชชาชีวะ ได้แต่งตั้งคุณ พรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็น คณะกรรมการพัฒนาระบบราชการ สำนักงานคณะกรรมการพัฒนาระบบราชการ
หมัดเด็ดเสียงทอง
หมัดเด็ดเสียงทอง เป็นละครซิตคอม ทางโมเดิร์นไนน์ทีวี ออกอากาศเวลา 20.45-21.45 น. ทุกวันเสาร์ สร้างโดย บริษัท นีโน่ บาร์เทอร์ จำกัด และ บริษัท บุหลันดั้นเมฆ จำกัด กำกับการแสดงโดย ทศพล ศรีสุคนธรัตน์ ออกอากาศตอนแรกเมื่อวันที่ 8 กุมภาพันธ์ พ.ศ. 2557 ในชื่อตอน "ฉันอยากเป็นนักร้อง" และตอนสุดท้ายออกอากาศเมื่อวันที่ 16 สิงหาคม พ.ศ. 2557 ในชื่อตอน "ความลับในใจ"
เริ่มต้นที่ชีวิตของ พัดลม หนุ่มยโสธรแสนเชยที่ถูกฟ้าลิขิตให้เข้ามาสร้างฝันการเป็นนักร้องลูกทุ่งชื่อดังให้เป็นจริง เฮียปอ ตัดสินใจรับพัดลมเข้าค่ายป.ฮุกทอง คือเจ้าของค่ายมวย ป.ฮุคทอง ฮุคที่สะกดค้วย ค.ควาย ส่วนค่ายเพลง ป.ฮุกทอง ที่สะกดด้วย ก.ไก่ คือค่ายเพลงของ ปอนด์ ลูกชายคนโตและ ปอง ลูกสาวคนเล็กของเฮียปอต่างหาก
ความซื่อทำให้พัดลมไม่รู้ตัวว่าเซ็นสัญญาผิดค่าย ณดา โปรโมเตอร์สาวประจำค่ายยืนยันว่าพัดลมไม่เหมาะที่จะเป็นนักร้อง นอกจาก พู่กัน ว่าที่นักร้องเบอร์หนึ่งของค่าย แต่อุปสรรคความไม่มั่นใจ ปองเองยังหาทางแก้ไม่ได้ ส่วนหญิงยี นักร้องสาวประจำค่าย ก็แอบหลงรักปอนด์ข้างเดียว
ณดาและไอรินจะดันพัดลมให้เป็นทั้งนักร้องและนักมวยเบอร์ 1 ของค่าย จึงจ้าง 3 หมัด เขาทราย สามารถ และสมรักษ์ มาเป็นครูฝึกให้พัดลม พัดลมจึงสอนปองกับพู่กันร้องเพลง ทั้งสามคนตั้งใจซ้อมร้องเต้นอย่างเต็มที่จน ณดามั่นใจว่าทั้งสามคนพร้อมที่จะเปิดตัวกับสื่อมวลชนแล้ว แต่อยู่ ๆ ก็มีหมายท้าปะลองจากค่ายมวยอื่น ๆ โดยระบุตัวพัดลมเป็นตัวแทนค่าย พัดลมโดนต่อยจนหมดสติ
วันเปิดตัวนักร้องลูกทุ่งหน้าใหม่จึงมีแค่ปองและพู่กันเท่านั้น เฮียอู๋ เจ้าของค่ายเพลงยักษ์ใหญ่อยู่เบื้องหลังทั้งหมด เพราะไม่ต้องการมีคู่แข่งทางสายเพลงลูกทุ่ง พัดลมตัดสินใจเลือกไปทัวร์ชิงแชมป์มวยทั่วประเทศ ปองทั้งโกรธทั้งเสียใจจนคิดจะปิดค่ายเพลง เฮียอู๋รู้ข่าวก็ยกเลิกการเปิดตัวพู่กันเช่นกัน
พู่กันเสียใจมากที่โดนเฮียอู๋หลอกใช้จนคิดจะเลิกร้องเพลง เพชรพลอยดาวไปตามตัวพู่กันกลับมาที่ค่ายป.ฮุกทองได้สำเร็จ ทั้งหมดวางแผนจะตลบหลังเฮียอู๋ด้วยการปล่อยข่าวว่าค่ายป.ฮุกทองปิดตัวแล้ว
ละคร หมัดเด็ดเสียงทอง กลับมาออกอากาศซ้ำอีกครั้ง ตั้งแต่วันที่ 23 กรกฎาคม พ.ศ. 2558 ออกอากาศทุกวันพฤหัสบดี เวลา 9.30-10.30 น. และเวลา 14.00-15.00 น. ทางช่อง จีเอ็มเอ็มแชนแนล
ทะนะกะ ชินเบ
"ทะนะกะ ชินเบ" (,2375-11 กรกฎาคม 2406) หนึ่งในสี่มือสังหารชื่อดังแห่งยุค บะคุมะสึ ซึ่งรับใช้ ทะเคะจิ ฮันเปย์ตะ ผู้นำกลุ่ม "ภักดีแห่งโทะซะ" ที่มีเป้าหมายเพื่อโค่นล้ม รัฐบาลโชกุนโทะกุงะวะ และฟื้นฟูพระราชอำนาจขององค์พระจักรพรรดิ
ทะนะกะฆ่าตัวตายเมื่อวันที่ 11 กรกฎาคม พ.ศ. 2406 ด้วยการกระทำ เซ็ปปุกุ
บัวแก้วจักกรด
เป็นละครพื้นบ้าน ออกอากาศทางสถานีโทรทัศน์สีกองทัพบก ช่อง 7 ปี 2536 ซึ่งผลิตร่วมกับ บริษัท สามเศียร จำกัด บทโทรทัศน์ โดย ภาวิต ควบคุมการผลิตโดย สยาม สัวริบุตร อำนวยการผลิตโดย ไพรัช สังวริบุตร กำกับการแสดงโดย สยม สังวริบุตร เมื่อปี พ.ศ 2549 ได้นำกลับมาสร้างใหม่อีกครั้งโดยใช้ชื่อว่า"บัวแก้ว จักรกรด"
นำแสดง ต้าร์ พศิน-อ้อม ประถมาภรณ์
ณ เมืองสุรกานต์ “องค์ชายเพชรดารา” ในวัยเด็กได้ซุกซนนำลิงจ๋อไปเที่ยวเล่นในตลาด ลิงจ๋อเป็นของขวัญที่มาจากเมืองแขก เป็นลิงที่ซนมากจนทำให้ชาวบ้านตกใจตกน้ำตายไป พระราชาอนุวงศ์กริ้วลูกชายมากสั่งให้นำลิงจ๋อไปเผา เพชรดารารักของเล่นมาก จึงพาลิงจ๋อหนีไปกลับยานโพยม แล้วไปเจอกับ บัวแก้ว และทานตะวันที่หนีท่านตาฤาษีมาเที่ยวบนฟ้า และทั้งสองก็ได้เจอกับ ยักษ์เมฆภัติ ที่อยากได้ยานโพยมกับบัวแก้วจักรกรด จึงขว้างขวานวิเศษออกไป ขวานวิเศษได้ทำลายยานโพยมและบัวแก้วจักรกรดตกลงไป หลายปีผ่านมา เพชรดารา เติบโตขึ้นจึงเดินทางกลับบ้านเมืองระหว่างทางได้เจอกับ เมฆสิทธิ์ พญายักษ์แห่งนครกรุงกลางหาวที่กำลังจะไปเลือกคู่กับ องค์หญิงบัวแก้ว จึงเกิดการต่อสู้ แต่เมฆสิทธิ์เอาชนะเพชรดาราไม่ได้ แต่เพชรดาราก็สังหารเมฆสิทธิ์ไม่ได้เช่นกัน
สนามกีฬาโอลิมปิกกวางตุ้ง
สนามกีฬาโอลิมปิกกวางตุ้ง () เป็นสนามกีฬาที่ตั้งอยู่ในนครกว่างโจว มณฑลกวางตุ้ง ประเทศจีน เริ่มก่อสร้างในปี ค.ศ. 1998 แล้วเสร็จในปี ค.ศ. 2001 มีขนาดใหญ่อันดับที่ 2 ของจีน รองจากสนามกีฬาแห่งชาติปักกิ่ง
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาเอเชียนเกมส์ 2010 ที่ประเทศจีนเป็นเจ้าภาพ อย่างไรก็ตามพิธีเปิดและปิดการแข่งขันมิได้จัดที่นี่ แต่จัดที่เกาะไห่ซิงซากลางแม่น้ำซูเจียงแทน
พรรคชาติประชาธิปไตย
พรรคชาติประชาธิปไตย () เป็นพรรคการเมืองของประเทศไทย ในอดีตซึ่งมีพลเอก เกรียงศักดิ์ ชมะนันทน์ อดีตนายกรัฐมนตรี เป็นหัวหน้าพรรค และมีพลอากาศเอก ทวี จุลละทรัพย์ เป็นประธานที่ปรึกษา พรรคจดทะเบียนจัดตั้งเมื่อวันที่ 9 สิงหาคม พ.ศ. 2525 เป็นลำดับที่ 7/2525 โดยมีแกนนำพรรคในชุดก่อตั้งพรรค เช่น อบ วสุรัตน์ ปรีดา กรรณสูต วงศ์ พลนิกร ประโยชน์ เนื่องจำนงค์ ประยูร สุรนิวงศ์ ดร.อาทิตย์ อุไรรัตน์ ชูสง่า ฤทธิประศาสน์ ไพฑูรย์ แก้วทอง สมพงษ์ อมรวิวัฒน์ ดำริ น้อยมณี และ ปิยะ อังกินันทน์
พรรคชาติประชาธิปไตย มีที่ปรึกษาประกอบด้วย พลอากาศเอก ทวี จุลละทรัพย์ พลเอก เล็ก แนวมาลี อุปดิศร์ ปาจรียางกูร ระพี สาคริก และ อุทัย บูรณสมภพ
ซึ่งทางพรรคได้ส่งสมาชิกพรรคลงรับสมัครเลือกตั้งสมาชิกสภาผู้แทนราษฎรทั้งหมด 2 ครั้งคือ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ได้รับเลือกตั้งจำนวน 15 ที่นั่ง และ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 ได้รับเลือกตั้งเพียง 3 ที่นั่ง
แต่ในปี พ.ศ. 2531 ทางพรรคมิได้ส่งสมาชิกลงรับสมัครเลือกตั้ง ศาลฎีกาจึงมีมติยุบพรรคชาติประชาธิปไตย เมื่อวันที่ 17 เมษายน พ.ศ. 2532
ผู้ฝึกสอน (บาสเกตบอล)
การฝึกสอนบาสเกตบอล คือปฏิบัติการด้านการกำกับและการวางกลยุทธของทีมบาสเกตบอล หรือนักบาสเกตบอลเป็นรายบุคคล การฝึกสอนบาสเกตบอลโดยทั่วไปจะครอบคลุมการปรับปรุงทั้งแบบรายบุคคลและแบบทีม ในทักษะการรุกและการป้องกัน ตลอดจนการวางเงื่อนไขทางกายภาพโดยรวม
การฝึกสอนมักจะดำเนินการโดยคนเพียงคนเดียว และมักจะมีความช่วยเหลือจากผู้ช่วยที่จำนวนหนึ่งคนหรือมากกว่า
บอร์ดแสดงแผนในช่วงก่อนการแข่งขันเพื่ออธิบายถึงการเล่นและแสดงภาพรวมของกลยุทธฝ่ายทีมตรงข้าม ผู้ฝึกสอนจะเป็นผู้วางกลยุทธและเป็นคนสืบเหตุการณ์ทีมฝ่ายตรงข้ามและหาวิธีที่จะเอาชนะทีมเหล่านั้นให้มากที่สุดเท่าที่จะทำได้ ในขณะเดียวกัน เขาจะเลือกผู้เล่นที่ดีที่สุดห้าคนลงสนามในช่วงเริ่มการแข่งขัน (มีเพียงห้าคนเท่านั้นในการแข่งแต่ละครั้ง) ผู้ฝึกสอนยังต้องตระหนักถึงลูกทีมที่เขาได้คุมตลอดทั้งการแข่งขัน เพื่อให้เขาเหล่านั้นเกิดมีกำลังใจที่ฮึกเหิม
เมดิเตอร์เรเนียนเกมส์ 1959
กีฬาเมดิเตอร์เรเนียนเกมส์ 1959 () การแข่งขันนี้จัดขึ้นที่เบรุต ประเทศเลบานอน
สนามกีฬาโอลิมปิกสตอกโฮล์ม
สนามกีฬาโอลิมปิกสตอกโฮล์ม () ตั้งอยู่ที่เมืองสตอกโฮล์ม ประเทศสวีเดน เริ่มก่อสร้างในปี ค.ศ. 1910 แล้วเสร็จในปี ค.ศ. 1912 ซึ่งเป็นสนามกีฬาขนาดใหญ่อันดับที่ 1 ของสวีเดน
ในปี ค.ศ. 1912 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 5 ที่สวีเดนเป็นเจ้าภาพ
สนามกีฬาโอลิมปิก (อัมสเตอร์ดัม)
สนามกีฬาโอลิมปิก () ตั้งอยู่ที่กรุงอัมสเตอร์ดัม ประเทศเนเธอร์แลนด์ เริ่มก่อสร้างในปี ค.ศ. 1927 แล้วเสร็จในปี ค.ศ. 1928 ซึ่งเป็นสนามกีฬาขนาดใหญ่อันดับที่ 1 ของเนเธอร์แลนด์เมื่อสร้างแล้วเสร็จ
ในปี ค.ศ. 1928 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 9 ที่เนเธอร์แลนด์เป็นเจ้าภาพ และเคยเป็นสนามเหย้าของอาเอฟเซ อายักซ์ ก่อนจะย้ายไปยังอัมสเตอร์ดัมอาเรนาในปี ค.ศ. 1996 ปัจจุบันสนามแห่งนี้ได้รับการดัดแปลงเป็นพิพิธภัณฑ์กีฬาและสนามกรีฑา โดยมิได้ใช้เป็นสนามฟุตบอลอีก
สนามฟรานซิส (เซนต์หลุยส์)
สนามฟรานซิส () ตั้งอยู่ภายในอาณาเขตของมหาวิทยาลัยวอชิงตัน เมืองเซนต์หลุยส์ รัฐมิสซูรี สหรัฐอเมริกา เริ่มก่อสร้างในปี ค.ศ. 1903 แล้วเสร็จในปี ค.ศ. 1904 ซึ่งเป็นสนามกีฬาขนาดใหญ่อันดับที่ 1 ของสหรัฐอเมริกา
ในปี ค.ศ. 1904 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 3 ที่สหรัฐอเมริกาเป็นเจ้าภาพ
วอลเลย์บอลหญิงอินเตอร์เนชันแนลวีทีวีคัพ
วอลเลย์บอลหญิงอินเตอร์เนชันแนลวีทีวีคัพ () หรือเรียกสั้นๆว่า วีทีวีคัพ ("VTV Cup") เป็นการแข่งวอลเลย์บอลหญิงนานาชาติ จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม การแข่งขันก่อตั้งขึ้นในปี 2004
แอมานุแอล เปอตี
แอมานุแอล โลร็อง เปอตี () อดีตนักฟุตบอลชาวฝรั่งเศสที่มีชื่อเสียง เกิดเมื่อวันที่ 22 กันยายน ค.ศ. 1970 ที่เมืองเดียป ประเทศฝรั่งเศส มีชื่อเล่นว่า "มานูว์" ()
เปอตีเริ่มต้นเล่นฟุตบอลอาชีพกับทีมเออแอ็ส อาร์ก-ลา-บาตาอีย์ ก่อนจะย้ายไปเล่นกับโมนาโก ซึ่งที่นี่เปอตีได้ร่วมงานกับอาร์แซน แวงแกร์ ซึ่งเป็นหัวหน้าผู้ฝึกสอน ซึ่งต่อมาเมื่อเวนเกอร์ย้ายมาคุมทีมอาร์เซนอลในพรีเมียร์ลีก อังกฤษ เปอตีก็ได้ย้ายตามมาด้วย ด้วยค่าตัว 3.5 ล้านปอนด์ เปอตีเป็นนักฟุตบอลที่ติดทีมชาติฝรั่งเศสในการแข่งขันฟุตบอลโลก 1998 ที่ฝรั่งเศสเป็นเจ้าภาพ และเป็นผู้ยิงประตูปิดท้ายในนัดชิงชนะเลิศที่ฝรั่งเศสเอาชนะบราซิลไปได้ 3-0 ทำให้ได้แชมป์โลกสมัยแรก
กิบิไบต์
1 กิบิไบต์= 1024 ไบต์ กิบิไบต์(อังกฤษ: Kilobyte) มีสัญลักษณ์ว่า KiB 1 กิบิไบต์มีค่า 2^10 ไบต์เท่ากับ 1024 ไบต์(กิบิ แปลว่า 1000)
หน่วยนี้ได้รับการจัดตั้งขึ้นโดย International Organization for Standardization ได้รับการยอมรับสำหรับการใช้งานโดยทุกองค์กรมาตรฐานที่สำคัญและเป็นส่วนหนึ่งของ International System of Quantities
กิบิไบต์ มีความเกี่ยวข้องกับ กิโลไบต์
เจิ้ง หยวนช่าง
เจิ้ง หยวนช่าง หรือ โจ เจิ้ง (; ชื่อภาษาอังกฤษ: Joe Cheng, Zheng Yuanchang) เป็นนักร้องและนักแสดงชาวไต้หวันที่มีชื่อเสียงมาก
จากเรื่องแกล้งจุ๊บให้รู้ว่ารัก โดยคู่กับหลินอีเฉิน
เจิ้งหยวนช่างมีชื่อเล่นภาษาอังกฤษว่า โจ (Joe) เขามีผลงานทางด้านละครและภาพยนตร์มากมาย โจแสดงละครมาแล้วหลายต่อหลายเรื่อง แต่มีอยู่เรื่องหนึ่งที่ ณ เวลานี้ สาวไทยของเรากำลังให้ความสนใจ และติดตามตั้งแต่ต้นจนจบก็คือละครเรื่อง เอ้อจั้วจี้ว์จือเหวิน หรือชื่อภาษาอังกฤษก็คือ It started with a kiss ซึ่งดัดแปลงมาจากการ์ตูนยอดฮิตของญี่ปุ่นโดยนักเขียนชื่อดัง KAORU TADA สำหรับเรื่องนี้เขาแสดงร่วมกับนักแสดงสาวดาวรุ่งหลินอีเฉิน รวมทั้งหนุ่มหล่อวังตงเฉิง (汪东城) หรือ Jiro แห่งวงฟาเรนไฮน์อีกด้วย
ก่อนหน้านี้เขาก็มีละครที่สร้างความฮือฮาให้แฟนๆ จนเป็นที่รู้จักอย่างเรื่องสาวโก๊ะหัวใจใสกิ๊ก (The Rose) เรื่องนี้เขาเป็นหนุ่มผมยาวที่แสนหล่อเหลา ซึ่งหลงรักพี่สาวของตนเองนั้นก็คือ Ella นักร้องนำวง S.H.E แม้ในเรื่องนี้เขาไม่ได้รับบทพระเอก แต่เพราะบทบาทรักพี่สาวของตนเองและมีความรู้สึกพิเศษกับพระเอกของเรื่อง พร้อมกับฉากเลิฟซีนจูบปากกับพระเอก ก็ทำให้แฟนๆ หลายคนฮือฮา ในที่สุดเขาก็เป็นที่สนใจมากขึ้น
ผลงานล่าสุดที่โจกำลังถ่ายทำอยู่ตอนนี้คือละครเรื่อง Hot Summer Love (ร้อนนี้ต้องมีรัก) ที่สำคัญเรื่องนี้ก็หนีไม่พ้นเป็นละครที่ดัดแปลงมาจากการ์ตูนญี่ปุ่นอีกเช่นเคย ในเรื่องนี้บุคลิกตัวละครก็ยังคล้ายกันอีก เป็นผู้ชายที่มีบุคลิกเงียบขรึม ถ้าเรื่องนี้มาถึงเมืองไทยเมื่อไหร่ แฟนคลับสาวไทยของโจจะต้องเพิ่มปริมาณขึ้นอีกแน่นอน
โจว อวี๋หมิน
โจว อวี๋หมิน หรือ วิค โจว (; ชื่อภาษาอังกฤษ: Vic Chou, Zhou Yumin) เป็นนักร้องและนักแสดงที่มีชื่อเสียงจากเรื่อง รักใสใสหัวใจสี่ดวง และเป็นสมาชิกวง เอฟโฟร์ เกิดเมื่อวันที่ 9 มิถุนายน พ.ศ. 2524
กล้องจุลทรรศน์อิเล็กตรอนชนิดส่องผ่าน
กล้องจุลทรรศน์อิเล็กตรอนแบบส่องผ่าน (TEM) () ประดิษฐ์ขึ้นครั้งแรกเมื่อปี พ.ศ. 2474 โดยเอิร์นท์ รุสกา และคณะ โดยวัตถุที่นำมาส่องต้องมีขนาดเล็ก และเฉือนให้บางมาก ๆ ประมาณ 60 ถึง 90 ไมโครเมตร เหมาะสำหรับการศึกษาโครงสร้างภายในของเซลล์ ภาพที่ปรากฏบนจอเรืองแสงเป็นภาพ 2 มิติ มีกำลังขยายสูงมากถึง 500,000 ถึง 1,000,000 เท่า นอกจากจะใช้ศึกษาสิ่งมีชีวิต ยังใช้สำหรับส่องรูปผลึกของสารต่าง ๆ ในการวิเคราะห์ทางเคมีได้
อิซุมิ โทะโดะ
อิซุมิ โทโดะ (Todo Izumi) เป็นนามแฝงของผู้ที่แต่ง แม่มดน้อยโดเรมี และ พริตตี้เคียว ซึ่งเป็นนามแฝงกลุ่มสำหรับพนักงานที่ Toei Animation นามแฝงใช้ในลักษณะที่คล้ายกันรวมถึง ฮาจิเมะ ยาตาเตะ จากซันไรส์และ ซาบุโระ ยาซุเดะ สำหรับบริษัทโทเอ อนิเมะ และโทกุซะซุทีวีโปรดักชั่น ชื่อนี้ได้มาจาก "Tōei Dōga (ชื่อเก่าของ Toei Animation) โออิซุมิ สตูดิโอ" (เขียนในภาษาญี่ปุ่นเป็น 東映動画大泉スタジオ)
ซีรีส์ แม่มดน้อยโดเรมี
Ojamajo Doremi
Ojamajo Doremi #
Mo~tto! Ojamajo Doremi
Ojamajo Doremi Dokka~n!
Ojamajo Doremi Na-i-sho
Shinzo
Pipo Papo Patrol-kun
Ashita no Nadja
ซีรีส์ พริตตี้เคียว
มหัศจรรย์สาวน้อยพริตตี้เคียว / มหัศจรรย์สาวน้อยพริตตี้เคียว แมกซ์ฮาร์ต
มหัศจรรย์สาวน้อยพริตตี้เคียว สแปลช☆สตาร์
Yes! พรีเคียว 5 / Yes! พรีเคียว 5 GoGo!
เฟรชพรีเคียว!
ฮาร์ตแคชพรีเคียว!
สวีตพรีเคียว♪
สไมล์พรีเคียว!
โดกิโดกิ! พรีเคียว
แฮปปิเนสชาร์จ พรีเคียว!
Go! พรินเซส พรีเคียว
มาโฮสึไค พรีเคียว!
คิระคิระ☆พรีเคียว อะลาโหมด
ฮักโตะ! พรีเคียว
Gin'iro no Olynssis
Hatara Kizzu Maihamu Gumi
Marie and Gali
Kyousogiga
กล้องจุลทรรศน์อิเล็กตรอนชนิดส่องกราด
กล้องจุลทรรศน์อิเล็กตรอนแบบส่องกราด (SEM) () ประดิษฐ์ขึ้นครั้งแรกเมื่อปี พ.ศ. 2481 โดยเอม วอง เอนเดนนี ใช้ศึกษาโครงส้รางภายนอกของวัตถุ ลักษณะผิวภายนอกของเซลล์ ผิวโลหะ มองเห็นความลึกภาพปรากฏบนจอคอมพิวเตอร์เป็นภาพ 3 มิติ มีกำลังขยายสูงหลายหมื่นเท่า
เคน จู
จู เสี้ยวเทียน หรือ เคน จู (; ชื่อภาษาอังกฤษ: Ken Chu, Zhu Xiaotian) เป็นนักร้องและนักแสดงที่มีชื่อเสียงจากเรื่อง รักใสใสหัวใจสี่ดวง เกิดเมื่อวันที่ 15 มกราคม พ.ศ. 2522 เป็น 1 ในสมาชิกวงเอฟโฟร์
เหยียน หย่าหลุน
เหยียน หย่าหลุน น้องเล็กของวง "เฟยหลุนไห่" (Fahrenheit) คนนี้เดิมมีชื่อว่า "อู๋เกิงหลิน" แต่เมื่อเข้ามาร่วมกับวงเฟยหลุนไห่บริษัทได้เอาชื่อไปผูกดวงและได้เปลี่ยนเป็น "เหยียนหย่าหลุน"เพื่อให้ถูกโฉลก เมื่อเด็กๆหลุนเคยย้ายตามครอบครัวไปเรียนชั้นประถมที่อเมริกาอยู่ 5 ปี หลังจากนั้นก็ย้ายกลับไต้หวัน คุณพ่อของหลุนเป็นหมอหัวหน้าภาควิชาศัลยกรรมของมหาวิทยาลัยไถต้าหรืออีกชื่อคือมหาวิทยาลัยแห่งชาติไต้หวัน นิยมเรียกย่อว่าไถต้าเป็นมหาวิทยาลัยเก่าแก่ที่สุดในไต้หวันและจัดว่าเป็นมหาวิทยาลัยอันดับหนึ่งในไต้หวันด้วย ตั้งอยู่ในนครไทเป เดิมหลุนเรียนที่ Chinese Culture University สาขาวารสารศาสตร์ จนถึงปี 2แต่เนื่องจากการเข้ามาเป็นศิลปินทำให้ส่งผลกระทบต่อเวลาเรียน หลุนจึงได้ย้ายไปเรียนที่ Jin Wen University of Science and Technology เอกภาษาอังกฤษแทน
หวัง ตงเฉิง
หวัง ตงเฉิง เกิดเมื่อวันที่ เป็นนักแสดงไต้หวัน อดีตสมาชิกวงฟาเรนไฮต์ ปัจจุบันเป็นศิลปินเดี่ยว
เฉิน อี้หรู
เฉิน อี้หรู เกิดเมื่อวันที่ เป็นนักแสดงไต้หวัน อดีตสมาชิกวงฟาเรนไฮต์ ปัจจุบันเป็นศิลปินเดี่ยว
เอมีล เฮสกีย์
เอมิล เฮสกี้ย์ () เป็นอดีตนักฟุตบอลชาวอังกฤษเชื้อสายแอนติกาและบาร์บูดา ตำแหน่งกองหน้า เคยเล่นให้กับทีมชาติอังกฤษและผ่านการเล่นในระดับพรีเมียร์ลีกกับสโมสรเลสเตอร์ ซิตี, ลิเวอร์พูล, เบอร์มิงแฮม ซิตี, วีแกน แอทเลติก, แอสตัน วิลลา ก่อนจะไปเล่นฟุตบอลที่ประเทศออสเตรเลียกับสโมสรนิวคาสเซิล เจ็ทส์
ปัจจุบันเฮสกี้ย์ ในวัย 37 ปี กลับมาเล่นฟุตบอลที่ประเทศอังกฤษกับสโมสร โบลตัน วันเดอเร่อส์ ในระดับ เดอะแชมเปี้ยนชิพ
เอมิล เฮสกี้ย์ มีชื่อเต็มว่า เอมิล วิลเลี่ยม อีวานโฮ เฮสกี้ย์ (Emile William Ivanhoe Heskey) เกิดเมื่อวันที่ 11 มกราคม ค.ศ. 1978 ที่เมืองเลสเตอร์ ครอบครัวของเขาเป็นชาวแอนติกาและบาร์บูดา และเริ่มมีชื่อเสียงขึ้นมากับ เลสเตอร์ ซิตี้ ในสมัยที่ยังคงเล่นในพรีเมียร์ลีก ก่อนจะย้ายมายังสโมสรที่ใหญ่กว่า คือ ลิเวอร์พูล โดยลงเล่นให้กับลิเวอร์พูลเป็นระยะเวลา 4 ปี ลงเล่นไปทั้งสิ้น 150 นัด ยิงประตูได้ 39 ลูก ก่อนจะย้ายไปอีกหลายสโมสร
ในระดับทีมชาติเฮสกี เคยติดทีมชาติอังกฤษ 62 นัด ยิงประตูได้ 7 ประตู ได้ลงเล่นในรายการสำคัญทั้งฟุตบอลโลก 2002, ฟุตบอลยูโร 2004, ฟุตบอลยูโร 2008 และฟุตบอลโลก 2010
เฮสกี้ย์ ได้ย้ายไปเล่นกับ นิวคาสเซิลเจตส์ ในเอ-ลีกของออสเตรเลีย โดยเล่นเป็นระยะเวลา 2 ปี และหมดสัญญาในปี ค.ศ. 2014 ทำให้เฮสกี้ย์กลายเป็นนักฟุตบอลอิสระอยู่ช่วงหนึ่ง ก่อนที่จะเซ็นสัญญากับ โบลตัน วันเดอเร่อส์ ในระดับ เดอะแชมเปี้ยนชิพ ด้วยสัญญาระยะสั้นจนกว่าจะสิ้นสุดฤดูกาล ในปลายปีเดียวกัน
เมื่อครั้งยังโด่งดังมีชื่อเสียง เฮสกี้ย์ถูกเปรียบเทียบว่ามีใบหน้าคล้ายคลึงกับ แฟร้งค์ บรูโน่ นักมวยสากลอาชีพรุ่นเฮฟวี่เวตชาวอังกฤษ ที่เคยเป็นแชมป์โลก
เอมิล เฮสกี้ย์ เคยคบหากับ ไคลี พินเซนต์ โดยทั้งคู่มีลูกด้วยกัน 3 คน ก่อนจะเลิกรากันไป และในปัจจุบันเขาสมรสกับแชนเทลล์ ทาโก สตรีชาวกานา และมีลูกชายกับแชนเทลล์ 2 คน คือ เรย์แกน และ จาเดน เฮสกี้ย์
เลสเตอร์ซิตี
ลิเวอร์พูล
สนามกีฬาชวาหระลาล เนห์รู
สนามกีฬาชวาหระลาล เนห์รู () ตั้งอยู่ที่เมืองนิวเดลี ประเทศอินเดีย เริ่มก่อสร้างในปี ค.ศ. 1982 แล้วเสร็จในปี ค.ศ. 1983 ซึ่งเป็นสนามกีฬาขนาดใหญ่อันดับที่ 2 ของอินเดีย
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬากีฬาเครือจักรภพ ครั้งที่ 19 ที่อินเดียเป็นเจ้าภาพ
รักคุณเท่าช้าง
รักคุณเท่าช้าง เป็นละครโทรทัศน์ไทย บทประพันธ์โดย น้ำผึ้งเดือน 8 นำแสดงโดย เขตต์ ฐานทัพ,อาภา ภาวิไล,ธาราเขต เพ็ชร์สุกใส,ธันย์ชนก ฤทธินาคา ผลิตโดย บริษัท ดูมันดี จำกัด ออกอากาศทางช่อง 7 ทุกวันจันทร์ - ศุกร์ เวลา 18.30 น. เริ่มตอนแรกวันที่ 20 สิงหาคม พ.ศ. 2557
ส้มซ่า
ส้มซ่า () เป็นพืชในวงศ์ Rutaceae เป็นไม้ยืนต้นขนาดกลาง มีหนามยาวตามลำต้น ใบประกอบแบบลดรูป เหลือใบย่อยใบเดียว ใบหนาเป็นมัน มีต่อมน้ำมันอยู่ทั่วไป ก้านใบมีปีก ดอกสีขาว มีกลิ่นหอม ผลกลม ขนาดใกล้เคียงกับผลมะนาว เปลือกหนา เปลือกนอกเป็นสีเขียวอมน้ำตาล เปลือกตะปุ่มตะป่ำ เนื้อในคล้ายส้มโอ รสเปรี้ยวอมหวาน
ใช้ผิวแต่งกลิ่นอาหารเช่นหมี่กรอบ ปลาแนม น้ำคั้นจากผลใช้ปรุงรสเปรี้ยวในอาหาร ใช้เป็นยาแก้ไอ กัดเสมหะ ใช้เป็นน้ำกระสายยา ในตำรายาจีนใช้ส่วนผิวเปลือกเรียกว่า จื่อฺสือ 枳实 (ภาษาจีนกลาง) หรือจี๋ปัก (ภาษาจีนแต้จิ๋ว) ใช้เป็นยาเจริญอาหาร
กล้วยตีบ
กล้วยตีบ ABB group ลักษณะคล้ายกล้วยตานี ท้องใบมีสีนวลขาว แต่ละเครือมีเพียง 1-3 หวี ผลเล็กกว่ากล้วยตานี นิยมปลูกไว้ทำยา รากใช้แก้ร้อนใน ใบใช้มวนยาสูบแก้ริดสีดวงจมูก ต้มน้ำอาบแก้ผื่นคัน น้ำที่คั้นจากใบหรือน้ำต้มใบใช้เป็นน้ำกระสายยา
กะทกรกต้น
กะทกรกต้น หรือ เจาะเทาะ เป็นพืชในวงศ์ Olacaceae เป็นพืชที่พบในมอริเชียส เป็นไม้พุ่มรอเลื้อย มีกิ่งก้านมาก มีขนตามกิ่ง กิ่งแก่มีหนามใหญ่ ดอกออกเป็นช่อ ตามซอกใบ ผลเป็นผลแบบเมล็ดเดียวแข็ง สุกแล้วเป็นสีเหลืองหรือสีส้ม
ทางภาคใต้ของไทย ใบนำไปแกงเลียง แกงส้มหรือแกงใส่กะทิแบบอื่น นำไปลวก จิ้มน้ำพริก เนื้อไม้มีรสฝาดใช้แก้พิษเบื่อเมา ใบตำพอกศีรษะ แก้หวัดคัดจมูก ปวดศีรษะ พืชที่เรียกกะทกรกในตำรายาโบราณ มักหมายถึงพืชชนิดนี้